Diari Oficial de la Generalitat Valenciana


Sumari del DOGV 7227, del 05-03-2014 (2014/1823)

RESOLUCIÓ de 28 de gener de 2014, de la Direcció General de Medi Natural, per la qual s'ordena la publicació de la Resolució de 14 d'octubre de 1999, de la Direcció General de Planificació i Gestió del Medi, per la qual es declara refugi de caça, amb la denominació d'Estació Biològica Cañada Honda, en terrenys situats en els termes municipals de Caudete de las Fuentes i Utiel.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7227

Data del DOGV
:   05-03-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/1823


Data del document
:   28-01-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * caça

RESOLUCIÓ de 28 de gener de 2014, de la Direcció General de Medi Natural, per la qual s'ordena la publicació de la Resolució de 14 d'octubre de 1999, de la Direcció General de Planificació i Gestió del Medi, per la qual es declara refugi de caça, amb la denominació d'Estació Biològica Cañada Honda, en terrenys situats en els termes municipals de Caudete de las Fuentes i Utiel. [2014/1823]  
Vista la Resolució de 14 d'octubre de 1999, de la Direcció General de Planificació i Gestió del Medi, per la qual es declara refugi de caça, amb la denominació d'Estació Biològica Cañada Honda, en terrenys situats en els termes municipals de Caudete de las Fuentes i Utiel.  
  
Vist que la disposició final d'esta establix que la resolució entrarà en vigor el dia de la publicació en el Diari Oficial de la Generalitat Valenciana.  
Vist que, en data de hui, la resolució esmentada no ha sigut publicada.  
Vist l'informe emés per l'Advocacia de la Generalitat amb data 8 de gener de 2014.  
Vista la proposta del Servici de Caça i Pesca de la Direcció General de Medi Natural.  
Seguint la recomanació del Sindic de Greuges, i d'acord amb les competències de la Direcció General de Medi Natural, arreplegades en l'article 13 del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:  
  
Únic  
Ordenar la publicació literal de la Resolució de 14 d'octubre de 1999, de la Direcció General de Planificació i Gestió del Medi, per la qual es declara refugi de caça, amb la denominació d'Estació Biològica Cañada Honda, en terrenys situats en els termes municipals de Caudete de las Fuentes i Utiel, que s'afig com a annex a esta resolució.  
  
  
València, 28 de gener de 2014.- El director general de Medi Natural: Alfredo González Prieto.  
  
  
ANNEX  
  
«Resolució de 14 d'octubre de 1999, de la Direcció General de Planificació i Gestió del Medi, per la qual es declara refugi de caça, amb la denominació d'Estació Biològica Cañada Honda, en terrenys situats en els termes municipals de Caudete de las Fuentes i Utiel.  
  
  
Vista la sol·licitud formulada per José María Iranzo Pérez-Duque, Ignacio Iranzo Pérez-Duque, Carlos Iranzo Pérez-Duque i Remedios Iranzo Tolosa, propietaris de la finca Cañada Honda, situat en els termes municipals de Caudete de las Fuentes i Utiel, en la qual se sol·licita que es declare com a refugi de caça, amb la denominació d'Estació Biològica la totalitat dels terrenys d'aprofitament cinegètic comú que estan dins de la propietat esmentada.  
Vista la memòria que s'adjunta a esta sol·licitud, en la qual es posen de manifest els objectius dels propietaris, entre els quals es troben els d'estudi, la investigació, la conservació i la recuperació del patrimoni natural.  
Vist l'informe emés pels Servicis Territorials de la Conselleria de Medi Ambient de València.  
Vista la proposta del Servici de Protecció d'Espècies pertanyent a la Direcció General de Planificació i Gestió del Medi de la Conselleria de Medi Ambient.  
Vist l'informe del Servici Jurídic de la Conselleria de Medi Ambient amb data 7 d'octubre de 1999, a l'empara de l'article 11 de la Llei 1/1970, de 4 d'abril, de Caça, i de l'article 12 del seu Reglament.  
Fent ús de les facultats que tinc atribuïdes, resolc:  
  
Primer  
Declarar refugi de caça amb la denominació d'Estació Biològica Cañada Honda els terrenys inclosos en la finca de la mateixa denominació propietat de José María Iranzo Pérez-Duque, Ignacio Iranzo Pérez-Duque, Carlos Iranzo Pérez-Duque i Remedios Iranzo Tolosa, en els termes municipals Caudete de las Fuentes i Utiel, amb una extensió de 59,1271 ha.  
Els límits de l'Estació Biològica s'especifiquen en els annexos I i II d'esta resolució.  
  
Segon  
L'administració del refugi de caça correspon a la Societat Valenciana d'Ornitologia i la competència de la inspecció al Servici de Protecció d'Espècies de la Conselleria de Medi Ambient.  
  
Tercer  
Anualment des de l'aprovació del refugi de caça es presentarà una memòria on queden reflectides les activitats exercides i els resultats aconseguits.  
  
Quart  
En este refugi de caça, i a fi d'assegurar la conservació de les espècies de fauna, estarà prohibit, permanentment, l'exercici de la caça.  
  
No obstant això, quan hi haja raons d'orde biològic, tècnic o científic que aconsellen la captura o reducció de determinats exemplars, el director territorial de la Conselleria de Medi Ambient a València, amb un informe previ tècnic del Servici de Protecció d'Espècies, podrà concedir l'oportuna autorització i fixar les condicions aplicables en cada cas.  
  
Quint  
Els terrenys cinegètics que es qualifiquen com a refugi de caça se senyalitzaran amb els llistons corresponents, segons el model establit en la Resolució de 26 d'abril de 1988, de la Conselleria d'Agricultura i Pesca.  
  
DISPOSICIÓ FINAL  
  
Esta resolució entrarà en vigor el dia de la publicació en el Diari Oficial de la Comunitat Valenciana.  
  
Contra esta resolució, que no posa fi a la via administrativa es podrà presentar recurs d'alçada davant el conseller de Medi Ambient en el termini d'un mes des de l'endemà de la recepció de la present notificació, d'acord amb el que establixen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 14 d'octubre de 1999.- La directora general de Planificació i Gestió del Medi: Amparo Monrós Chancosa.  
  
ANNEX I  
  
Límits (segons el plànol adjunt, annex II):  
Nord: Generalitat, José M.ª Cárcel La Torre, José M.ª Sanchís Canñamares i altres finques particulars.  
Sud: José Manuel Iranzo Carrión, camí de Cañada Honda, José Luis Guaita i altres finques particulars.  
Est: vereda de las Casas i Justiniano Alarte Preciado.  
Oest: Ismael Viana i Patrocinio García Navarro.  
  
  
ANNEX II»